Source: https://www.riigiteataja.ee/akt/107122012005?leiaKehtiv
Timestamp: 2017-11-20 13:26:48+00:00

Document:
Innovatsiooniosakute toetusmeetme tingimused ja kord – Riigi Teataja
Innovatsiooniosakute toetusmeetme tingimused ja kord
Innovatsiooniosakute toetusmeetme tingimused ja kord - sisukord
§ 8 Toetuse piirmäär, tingimused ja omafinantseering
§ 15 Taotleja nõuetele vastavaks tunnistamise tingimused ja kord
§ 21 Toetuse väljamaksete tegemise tingimused ja kord
§ 26 Sihtasutuse õigused
RT I, 13.01.2015, 27
Vastu võetud 27.01.2009 nr 5
RTL 2009, 13, 141
jõustumine 07.02.2009
18.12.2009 RTL 2010, 1, 9 08.01.2010
17.02.2011 RT I, 01.03.2011, 7 04.03.2011
02.07.2012 RT I, 13.07.2012, 1 16.07.2012
03.12.2012 RT I, 07.12.2012, 1 10.12.2012
20.02.2013 RT I, 22.02.2013, 2 25.02.2013
20.06.2014 RT I, 01.07.2014, 2 04.07.2014
21.07.2014 RT I, 24.07.2014, 11 27.07.2014
09.01.2015 RT I, 13.01.2015, 23 16.01.2015
(1) Innovatsiooniosakute toetusmeetme (edaspidi meede) tingimused ja kord on kehtestatud «Riiklike struktuurivahendite kasutamise strateegia 2007–2013» ja sellest tuleneva «Majanduskeskkonna arendamise rakenduskava» prioriteetse suuna «Ettevõtluse uuendus- ja kasvuvõime suurendamine» eesmärkide elluviimiseks.
(2) Meetme raames antav toetus on vähese tähtsusega abi Euroopa Komisjoni määruse (EL) nr 1407/2013, milles käsitletakse Euroopa Liidu toimimise lepingu artiklite 107 ja 108 kohaldamist vähese tähtsusega abi suhtes (ELT L 352, 24.12.2013, lk 1–8) artikli 3 mõistes ja sellele kohaldatakse nimetatud määruses ja konkurentsiseaduse §-s 33 sätestatut.
[RT I, 01.07.2014, 2 - jõust. 04.07.2014]
(21) [Kehtetu – RT I, 04.05.2012, 2 - jõust. 07.05.2012]
(22) [Kehtetu – RT I, 04.05.2012, 2 - jõust. 07.05.2012]
(23) [Kehtetu – RT I, 04.05.2012, 2 - jõust. 07.05.2012]
(24) [Kehtetu – RT I, 04.05.2012, 2 - jõust. 07.05.2012]
(3) Määrust ei kohaldata Euroopa Liidu toimimise lepingu lisas I loetletud või Eesti majanduse tegevusalade klassifikaatoris (EMTAK 2008) avaldatud järgmiste tegevusvaldkondade projektidele:
1) Euroopa Liidu toimimise lepingu lisas I loetletud põllumajandustoodete esmane tootmine, töötlemine ja turustamine;
3) metsamajandus ja metsavarumine ning kalandus ja vesiviljelus;
[RT I, 13.01.2015, 23 - jõust. 16.01.2015]
4) veondus ja laondus;
5) hulgi- ja jaekaubandus, sealhulgas mootorsõidukite ja mootorrataste hulgi- ja jaemüük, välja arvatud mootorsõidukite ja mootorrataste hooldus ja remont;
6) kinnisvaraalane tegevus;
7) tubakatoodete ja joogitootmine, välja arvatud alkoholivaba joogi, mineraalvee ja muu villitud joogi tootmine;
9) finants- ja kindlustustegevus;
10) juriidilised toimingud ja arvepidamine; peakontorite tegevus ja juhtimisalane nõustamine, reklaamindus- ja turu-uuringud, välja arvatud reklaamiagentuuride tegevus;
11) rentimine ja kasutusrent.
Meetme eesmärgiks on Eesti väike- ja keskmise suurusega ettevõtjate (edaspidi VKE) konkurentsivõime suurendamine ja eelduste loomine kõrgema lisandväärtusega toodete, teenuste, tehnoloogiate ja tootearenduse väljatöötamiseks. See saavutatakse teadmiste- ja tehnoloogiasiirde, intellektuaalomandi kaitse alase võimekuse kasvu ning koostöö tihendamise kaudu teadus- ja arendusasutustega ning nõustamis-, insenertehnilisi- ja disainiteenuseid pakkuvate ettevõtjatega (sealhulgas eeluuringuid, tootmise-, tehnoloogia alaseid konsultatsioone ning tööstusdisainilahendusi pakkuvad äriühingud). Selle tulemusena:
1) suurenevad VKEde teadlikkus ja oskused teadmiste ja tehnoloogiate kasutamisest äritegevuse arendamisel;
2) suurenevad VKEde teadlikkus ja oskused disaini- ning insenertehniliste lahenduste kasutamisest uute toodete, teenuste ning tehnoloogiate arendamisel;
3) suureneb ülikoolide, teadusasutuste ja innovatsioonialase teenuse osutajatega koostööd tegevate VKEde hulk;
4) kasvab ülikoolides loodud teadmiste rakenduslikkus ning väärtus VKEde jaoks;
5) laienevad ülikoolide teadmiste- ja tehnoloogiasiirde keskuste teenustepaketid;
6) tiheneb VKEde koostöö nõustamis-, insenertehnilisi- ja disainiteenuseid pakkuvate ettevõtjatega;
7) paraneb VKEde intellektuaalomandi kaitse, standardiseerimise ja sertifitseerimise alane teadlikkus ja võimekus.
[RT I, 13.07.2012, 1 - jõust. 16.07.2012]
8) edeneb VKEde jätkukoostöö innovatsiooniteenuse partneritega.
1) innovatsioon on innovatsioon vastavalt «Teadus- ja arendustegevuse korralduse seadusele»;
2) VKE on väike- ja keskmise suurusega ettevõtja, kes vastab Euroopa Komisjoni määruse (EL) nr 651/2014 ELi aluslepingu artiklite 107 ja 108 kohaldamise kohta, millega teatavat liiki abi tunnistatakse siseturuga kokkusobivaks (ELT L 187, 26.06.2014, lk 1–78), lisas 1 sätestatud kriteeriumitele;
3) innovatsioonialase teenuse osutajaks innovatsiooniosaku raames (edaspidi IOT) käesoleva määruse mõistes saab olla Eesti standardiorganisatsioon, Eesti metroloogia keskasutus, akrediteeritud kalibreerimis- ja katselaborid, Patendiamet, MTÜ Eesti Intellektuaalomandi ja Tehnoloogiasiirde Keskus, patendivolinikud ja riigiasutusena, kohaliku omavalitsuse asutusena, avalik-õigusliku juriidilise isikuna või avalik-õigusliku juriidilise isiku asutusena asutatud teadus- ja arendusasutus (edaspidi TA asutus), majandus- ja kommunikatsiooniministri 16. juuni 2008. a määruse nr 49 „Tehnoloogia arenduskeskuste toetamise tingimused” alusel toetust saanud juriidiline isik, rakenduskõrgkooli seaduse alusel tegutsev rakenduskõrgkool ning erakooliseaduse alusel tegutsev rakenduskõrgkool, juriidiline isik, kes osutab insenertehnilisi teenuseid ja mille innovatsiooniosaku projekti elluviimise eest vastutab volitatud inseneri kutsega töötaja või sellega võrdsustatud kutsega töötaja, ning juriidiline isik, mis osutab disainiteenuseid ja mis vastab sihtasutuse kinnitatud ja veebilehel avaldatud valikukriteeriumitele;
4) innovatsiooniosak on ühekordne sihtotstarbeline toetus taotlejale ühelt või mitmelt IOT-lt käesolevas määruses sätestatud tingimustel käesoleva määruse § 5 lõikes 2 kirjeldatud teenuste hankimiseks;
41) innovatsioonialase teenuse osutajaks arendusosaku raames (edaspidi AOT) käesoleva määruse mõistes saab olla lisaks käesoleva paragrahvi punktis 3 toodule ka juriidiline isik, kes osutab oma pädevusvaldkonnas nõustamisalaseid ja uuringute läbiviimisega seotud teenuseid ning vastab sihtasutuse kinnitatud ja veebilehel avaldatud valikukriteeriumitele;
42) arendusosak on ühekordne sihtotstarbeline toetus taotlejale ühelt või mitmelt AOT-lt käesolevas määruses sätestatud tingimustel käesoleva määruse § 5 lõikes 2 kirjeldatud teenuste hankimiseks;
5) taotlus on vormikohane kirjalik avaldus ja sellele lisatud dokumendid innovatsiooniosaku või arendusosaku toetuse taotlemiseks;
6) [kehtetu – RT I, 24.07.2014, 11 - jõust. 27.07.2014]
7) e-teenindus on sihtasutuse veebilehel asuv portaal, mille kasutamiseks sõlmib taotleja esindusõiguslik isik e-teeninduse kasutamise lepingu ning mille kohustuslikud tingimused on taotlejale kättesaadavaks tehtud sihtasutuse e-teeninduse portaalis;
[RT I, 07.12.2012, 1 - jõust. 10.12.2012]
8) nõustamine on individuaalne tegevus, mille käigus IOT või AOT pakub VKE probleemi või arengutakistuse kõrvaldamiseks metoodilist, informatiivset või tehnilist teavet. Nõustamise tulemusena valmib IOT või AOT poolt välja töötatud individuaalne lahendus VKE probleemi või arengutakistuse kõrvaldamiseks. Nõustamise lõppedes jääb IOT või AOT oskusteave IOT-le või AOT-le ja IOT või AOT annab nõustamistegevuse tulemi üle VKEle. Nõustamine ei ole käesoleva määruse tähenduses muu hulgas taotleja ettevalmistamine taseme- või erialakoolituse eksamite sooritamiseks;
9) projekti plaan on projekti kõiki aspekte hõlmav koonddokument, mille koostamise juhend avaldatakse sihtasutuse veebilehel.
(1) Meetme raames toetatakse projekte, mis on suunatud taotleja jaoks uudse innovaatilise lahenduse väljatöötamisele ning mille teostamiseks puuduvad VKEl vajaminevad ressursid, teadmised, oskused või kogemused. Projekti läbiviimisega kaasnev VKE ja IOT või AOT vaheline koostöö aitab kaasa osapoolte pikaajalise tulemusliku jätkukoostöö tekkimisele.
(2) Meetme raames toetatakse IOT-te või AOT-te pakutavate innovatsioonialaste teenuste hankimist taotleja poolt järgmistes äritegevusega seotud valdkondades:
[RT I, 22.02.2013, 2 - jõust. 25.02.2013]
2) töötajate täiendõpe, koolitused või õppereisid;
3) ärimudeli loomine, muutmine või täiendamine.
(1) Meetme raames on abikõlblikud § 5 lõikes 2 nimetatud valdkondades teenuse hankimisega seotud kulud vastavalt §-s 8 sätestatud piirmääradele.
(2) Lisaks «Perioodi 2007–2013 struktuuritoetuse seaduse» § 21 lõike 2 alusel kehtestatud korras loetletud mitteabikõlblikele kuludele, on meetme raames mitteabikõlblikud järgmised kulud:
1) kulud, mis on varem riigieelarvelistest, Euroopa Liidu või välisabi toetustest hüvitatud;
2) [kehtetu – RT I, 04.05.2012, 2 - jõust. 07.05.2012]
3) muud projektiga mitte seotud ning projekti elluviimise seisukohast põhjendamatud või ebaolulised kulud.
(3) Abikõlblike kulude ning omafinantseeringu tõendamisel arvestatakse ainult raamatupidamise algdokumentide alusel ja pangaülekande teel tasutud kuludega.
(4) Abikõlblike kulude hulka ei arvata tehinguid taotleja ja taotlejas osalust omavate isikute ja tarnijate või tarnijas osalust omavate isikute vahel, kes on «Tulumaksuseaduse» §-s 8 sätestatud tähenduses seotud isikud.
(5) Kõik toetatavad kulud peavad olema põhjendatud, läbipaistvad ja taotluses detailselt kirjeldatud.
(6) Toetatavate kulude hulka võib arvata ainult neid abikõlblikke kulusid, mis on tehtud alates projekti alguskuupäevast, mis ei tohi olla varasem kui taotluse sihtasutusele esitamise kuupäev, kuni projekti tegevuste elluviimise lõppkuupäevani.
(7) Juhul kui sihtasutus teeb taotluse rahuldamata jätmise otsuse, ei ole taotlejal õigust taotleda juba tehtud kulude hüvitamist sihtasutuse poolt.
[RT I, 24.07.2014, 11 - jõust. 27.07.2014]
(8) Käibemaks projekti raames on abikõlblik kulu, kui on võimalik näidata, et vastavalt käibemaksu reguleerivatele õigusaktidele ei ole projekti raames tasutud käibemaksu sisendkäibemaksuna õigust maha arvata või käibemaksu tagasi taotleda ning käibemaksu ei hüvitata ka muul moel.
(1) Projekti kulude ja tegevuste abikõlblikkuse periood algab taotluse sihtasutuses registreerimise hetkest või taotluses märgitud ja taotluse rahuldamise otsuses sätestatud hilisemast tähtajast ning lõpeb taotluses märgitud ja taotluse rahuldamise otsuses sätestatud tähtajal, kuid mitte hiljem kui 31. august 2015. a.
(2) Meetme raames toetatava projekti abikõlblikkuse perioodi kestus on maksimaalselt 12 kuud.
(3) Toetuse saaja võib taotleda projekti perioodi pikendamist §-s 19 sätestatud korras, kui projekti elluviimisel on ilmnenud toetuse saajast sõltumatud asjaolud ja tingimusel, et projekti abikõlblikkuse periood ei ületa 18 kuud ja tegevused on planeeritud lõpetada hiljemalt 2015. aasta 31. augustiks. Kui projekti perioodi pikendamise taotlus on rahuldatud, loetakse projekti ajalise kestuse lõpuks taotluse rahuldamise otsuse muutmise otsuses sätestatud kuupäev.
(4) Toetatavate kulude hulka võib arvata ainult neid abikõlblikke kulusid, mis on tehtud projekti abikõlblikkuse perioodil ja 45 päeva jooksul pärast abikõlblikkuse perioodi lõppu tingimusel, et tegevused on toimunud abikõlblikkuse perioodil.
[RTL 2010, 1, 9 - jõust. 08.01.2010]
§ 8. Toetuse piirmäär, tingimused ja omafinantseering
(1) Taotletava toetuse maksimaalsed summad on järgnevad:
1) innovatsiooniosaku puhul 4000 eurot ühe taotleja kohta;
2) arendusosaku puhul 20 000 eurot ühe taotleja kohta.
(2) [Kehtetu - RT I, 24.07.2014, 11 - jõust. 27.07.2014]
(3) Taotletava toetuse piirmäärad on järgnevad:
1) innovatsiooniosaku puhul kuni 80% abikõlblikest kuludest;
2) arendusosaku puhul kuni 70% abikõlblikest kuludest.
(4) Projekti omafinantseeringu määr peab katma projekti kuludest osa, mida toetusest ei finantseerita.
(2) Taotluste vastuvõtmise alustamisest või peatamisest annab sihtasutus teada sihtasutuse veebilehel ja pressiteate vahendusel.
(3) Taotlus toetuse saamiseks esitatakse sihtasutusele e-teeninduse kaudu sihtasutuse poolt kinnitatud taotlusvormil. Taotluse allkirjastab taotleja esindusõiguslik isik.
(4) [Kehtetu – RT I, 07.12.2012, 1 - jõust. 10.12.2012]
(5) Meetme eelarvest annab sihtasutus teada oma veebilehel.
(6) Taotluste vastuvõtmise võib sihtasutus peatada juhul, kui meetme rahastamise eelarve jääk saab võrdseks või ületatud menetluses olevate taotluste, mille kohta ei ole veel tehtud rahuldamise või rahuldamata jätmise otsust, mahuga või muudel põhjendatud juhtudel kooskõlastades need eelnevalt rakendusasutusega. Taotluste vastuvõtmise peatamisest annab sihtasutus teada sihtasutuse veebilehel ja pressiteate vahendusel.
(1) Taotlejaks võib olla Eesti äriregistrisse kantud VKE.
1) taotlejal ei tohi olla maksuvõlga riiklike maksude osas, välja arvatud juhul, kui see on ajatatud. Maksuvõla ajatamise korral peavad maksud olema tasutud ajakava kohaselt. Taotleja peab olema nõuetekohaselt täitnud «Maksukorralduse seaduses» sätestatud maksudeklaratsioonide esitamise kohustuse;
4) taotleja juriidilisest isikust aktsionärid või osanikud, kelle summaarne osalus ületab 5% aktsia- või osakapitalist, välja arvatud avalikult noteeritud ettevõtjad, peavad olema registreeritud kas Eestis või territooriumil, mida ei loeta madala maksumääraga territooriumiks «Tulumaksuseaduse» tähenduses, või Euroopa Liidu liikmesriigis või riigis, millele on kehtiv assotsieerumisleping Euroopa Liiduga;
5) innovatsiooniosaku taotleja ei ole varem käesoleva meetme raames innovatsiooniosaku ega arendusosaku toetust saanud;
51) arendusosaku taotleja ei ole varem käesoleva meetme raames arendusosaku toetust saanud ning kui arendusosaku taotleja on saanud käesoleva meetme raames innovatsiooniosaku toetust, peab vastav projekt olema arendusosaku taotlemise hetkeks lõpetatud;
6) innovatsiooniosaku taotleja ei ole taotluse esitamisele eelneva aasta jooksul olnud käesoleva määruse § 5 lõikes 2 kirjeldatud valdkondades lepingulistes suhetes taotluses määratletud IOT-ga;
7) taotlejale jooksva majandusaasta ja kahe eelneva majandusaasta jooksul Euroopa Komisjoni määruse (EL) nr 1407/2013 kohaselt antud vähese tähtsusega abi koos meetme raames taotletava toetusega ja teiste, käesoleva lõike punktis 9 nimetamata, Euroopa Komisjoni määruste kohaselt antud vähese tähtsusega abiga ei ületa 200 000 eurot;
8) Taotlejas töölepingu või töövõtulepingu alusel töötav isik ei tohi töötada projekti kestuse ajal ega ühe aasta jooksul enne projekti algust IOT-s või AOT-s. Juhul kui IOT või AOT näol on tegemist TA asutusega, ei tohi taotlejas töölepingu või töövõtulepingu alusel töötav isik töötada projekti kestuse ajal ega ühe aasta jooksul enne projekti algust vastava TA asutuse instituudis või muus samaväärses struktuuriüksuses, mis osutab taotlejale innovatsiooniosaku projektis kirjeldatud teenust.
9) juhul, kui taotleja on saanud vähese tähtsusega abi Euroopa Komisjoni määruse (EL) nr 360/2012 Euroopa Liidu toimimise lepingu artiklite 107 ja 108 kohaldamise kohta üldist majandushuvi pakkuvaid teenuseid osutavatele ettevõtjatele antava vähese tähtsusega abi suhtes (ELT L 114, 26.04.2012, lk 8‒13) alusel, siis ei tohi talle nimetatud määruse ja Euroopa Komisjoni määruse nr 1407/2013 kohaselt jooksva majandusaasta ja kahe eelneva majandusaasta jooksul antava vähese tähtsusega abi kogusumma koos meetme raames taotletava toetusega ületada 500 000 eurot;
10) kontserni kuuluvatele või muul viisil omavahel seotud ettevõtjatele toetuse andmisel arvestatakse üheks ettevõtjaks sellised ettevõtjad, kes on omavahel Euroopa Komisjoni määruse (EL) nr 1407/2013 artikli 2 lõikes 2 sätestatud suhtes.
(3) Juhul kui taotleja on varem sihtasutuselt saanud toetust «Perioodi 2004–2006 struktuuritoetuse seaduse» või «Perioodi 2007–2013 struktuuritoetuse seaduses» sätestatud korras või muudest riigieelarvelistest vahenditest, mis on kuulunud tagasimaksmisele, peavad tagasimaksed olema tehtud nõutud summas.
(4) [Kehtetu – RT I, 24.07.2014, 11 - jõust. 27.07.2014]
5) teavitama viivitamata kirjalikult sihtasutust projekti teostamise baasiks oleva taotleja või selle osa ja nendega seonduvate asjade või õiguste üleandmise otsuse vastuvõtmisest;
6) esitama sihtasutuse esimesel nõudmisel Maksu- ja Tolliameti tõendi maksuvõlgnevuste puudumise või nende ajatamise kohta, mis ei ole väljastatud varem kui 10 tööpäeva alates taotluse sihtasutuses registreerimise kuupäevast;
5) taotluse on allkirjastanud taotleja esindusõiguslik isik.
(3) Taotluses sisalduvad projekti tegevused lõpetatakse projekti perioodil, kuid mitte hiljem kui 31. augustil 2015. aastal.
(4) Taotlus peab sisaldama vähemalt järgmisi andmeid ja dokumente:
1) üldandmed taotleja kohta, sealhulgas ärinimi, äriregistri kood, käibemaksukohuslase number, postiaadress, telefoninumber, e-posti aadress, pangarekvisiidid, esindusõigusliku isiku andmed, projektijuhi andmed, aktsionäride või osanike andmed, põhitegevusala ning selle lühikirjeldus;
2) taotleja arengutakistuse või probleemi lühikirjeldus;
3) andmed projekti kohta, sealhulgas projekti nimetus, algus- ja lõppkuupäev, tegevus- ja ajakava, eesmärgid ja oodatavad tulemused, projekti üldmaksumus, taotletava toetuse summa;
4) taotleja jooksva majandusaasta bilanss ja kasumiaruanne, mis ei ole taotluse esitamise hetkel vanemad kui kaks kuud;
51) lähteülesanne ja selle alusel vähemalt kolme omavahel sõltumatu pakkuja poolt esitatud hinnapakkumised koos teostatavate tegevuste lühikirjeldusega juhul, kui tehingu summa käibemaksuta ületab 6400 eurot ning toetuse taotleja ei pea järgima riigihangete seadust. Kui kolme sõltumatut hinnapakkumist ei ole võimalik esitada või kui ei valita odavaimat pakkumust, tuleb esitada sellekohane põhjendus. Nõustamisalaste ja uuringutega seotud teenuste kasutamisel arendusosaku raames tuleb esitada lähteülesanne koos võrreldavate hinnapakkumistega kõigi ostutehingute korral olenemata nende maksumusest;
6) taotleja kinnitused enda vastavuse kohta §-s 10 toodud nõuetele;
7) taotleja kinnitused esitatud andmete õigsuse kohta;
8) taotleja teatised vähese tähtsusega abi saamise kohta;
81) [kehtetu – RT I, 04.05.2012, 2 - jõust. 07.05.2012]
10) arendusosaku taotluse puhul tuleb esitada projekti plaan;
11) taotleja kuulumisel kontserni selle liikmete koosseis.
(5) Juhul kui toetuse taotlejal ei ole võimalik esitada käesoleva paragrahvi lõike 4 punktis 51 nõutud kolme sõltumatut hinnapakkumist, tuleb taotlusele lisada sellekohane põhjendus.
(1) Sihtasutus teostab taotleja ja tema poolt esitatud taotluse suhtes järgmisi menetlustoiminguid: taotluse registreerimine, läbivaatamine, selgituste ja lisainformatsiooni või taotluse täienduste või muudatuste küsimine, taotluse ja taotleja nõuetele vastavaks või mittevastavaks tunnistamine, nõuetele vastavaks tunnistatud taotluse rahuldamine või rahuldamata jätmine.
(3) Taotluse menetlemise tähtaeg on kuni 10 tööpäeva innovatsiooniosaku taotluse registreerimisest ja kuni 20 tööpäeva arendusosaku taotluse registreerimisest. Taotluse menetlemise tähtaega võib pikendada kuni 10 tööpäeva võrra, kui on tekkinud vajadus täiendava ekspertiisi järele.
(2) Juhul kui taotlus ei vaja täpsustamist või kui ilmneb § 13 lõikes 4 nimetatud asjaolu, teatatakse taotlejale taotluse registreerimisest ja § 13 lõikes 4 nimetatud asjaolust kolme tööpäeva jooksul pärast taotluse läbivaatamist.
(4) Sihtasutus teeb taotluse rahuldamata jätmise otsuse, kui taotleja ei ole lõikes 3 nimetatud tähtaja jooksul puudusi kõrvaldanud.
(3) Taotleja nõuetele vastavuse korral tunnistab sihtasutus taotleja nõuetele vastavaks. Taotleja nõuetele mittevastavaks tunnistamise korral teeb sihtasutus taotluse rahuldamata jätmise otsuse taotlust hindamata.
1) taotlus ei vasta määruses taotlusele esitatavatele nõuetele ning puudust ei ole võimalik § 14 lõigete 3 alusel määratud tähtaja jooksul kõrvaldada;
(4) Taotluse nõuetele vastavuse korral tunnistab sihtasutus taotluse nõuetele vastavaks. Taotluse mittevastavaks tunnistamise korral teeb sihtasutus taotluse rahuldamata jätmise otsuse taotlust hindamata.
(1) Nõuetele vastavaks tunnistatud taotlust hinnatakse. Sihtasutusel on õigus moodustada taotluse hindamiseks nõuandvaid valiku- või hindamiskomisjone ning kaasata taotluse hindamisse eksperte. Valiku- või hindamiskomisjonide moodustamise ja vastava koosseisu peab sihtasutus eelnevalt kooskõlastama rakendusasutusega.
(2) Taotluste hindamisjuhend tehakse kättesaadavaks sihtasutuse veebilehel.
(3) Rahuldamisele kuuluvad nõuetele vastavaks tunnistatud innovatsiooniosaku ja arendusosaku taotlused, mis on käesoleva paragrahvi lõikes 5 või lõikes 6 toodud hindamiskriteeriumide alusel saanud koondhindeks vähemalt 2,2, mille kõiki hindamiskriteeriume on hinnatud vähemalt hindega 2,0 ja mille rahastamise summa ei ületa meetme rahastamise eelarvet.
(5) Innovatsiooniosaku taotluse hindamiskriteeriumid ning nende osakaalud koondhindest on järgmised:
1) projekti mõju taotleja arengutakistuse või probleemi kõrvaldamisele ning esitatud taotluse kvaliteet (koondhindest 40%);
2) projekti mõju meetme põhieesmärkide saavutamisele (koondhindest 30%);
(6) Arendusosaku taotluse hindamiskriteeriumid ning nende osakaalud koondhindest on järgmised:
1) projekti probleemipüstitus, eesmärk ja tegevuskava (koondhindest 50%);
(3) Taotluse osaline rahuldamine on lubatud üksnes põhjendatud juhtudel ja tingimusel, et projekti eesmärk on saavutatav ka taotluse osalise rahuldamise korral. Taotluse osalisel rahuldamisel võib taotleja nõusolekul vähendada toetuse summat ning muuta toetatavaid tegevusi. Kui taotleja ei ole nõus toetuse summa või toetatavate tegevuste muutmisega, teeb sihtasutus taotluse rahuldamata jätmise otsuse.
2) [kehtetu – RT I, 07.12.2012, 1 - jõust. 10.12.2012]
3) toetust on taotletud osaliselt selliste tegevuste või kulude katteks, mis ei ole abikõlblikud või ei vasta turutingimustele või ei ole projekti elluviimise seisukohast olulised või põhjendatud.
8) eritingimused;
9) asjaolu, et toetus on vähese tähtsusega abi Euroopa Komisjoni määruse (EL) nr 1407/2013 mõistes.
(7) Kui taotluse menetlemisel selgub, et taotluses on esitatud valeandmeid või esinevad asjaolud, mille tõttu taotlejat või taotlust ei saa nõuetele vastavaks tunnistada või taotlust rahuldada, tehakse taotluse rahuldamata jätmise otsus.
(8) Taotluse rahuldamise või rahuldamata jätmise otsus saadetakse toetuse saajale või taotlejale elektrooniliselt digitaalallkirjaga allkirjastatult taotluses toodud e-posti aadressile ja kuvatakse e-teeninduse portaalis.
(1) Taotluse rahuldamise otsust muudetakse või see tunnistatakse kehtetuks sihtasutuse algatusel või sellekohase toetuse saaja e- teeninduse kaudu edastatud avalduse alusel.
(2) Toetuse saaja on kohustatud viivitamata ja projekti abikõlblikkuse perioodi kestel taotlema sihtasutuselt taotluse rahuldamise otsuse muutmist järgnevatel juhtudel, kui taotleja soovib:
1) muuta projektis ettenähtud tegevusi, eesmärke, IOT või AOT;
3) muuta projekti tegevuste elluviimise lõppkuupäeva vastavalt § 7 lõikele 3.
(4) Taotluse rahuldamise otsuse muutmise otsustab sihtasutus 10 tööpäeva jooksul pärast vastavasisulise taotluse saamist.
4) projekti tegevusi ei ole võimalik lõpetada taotluse rahuldamise otsuses märgitud tähtajaks või 2015. aasta 31. augustiks, milline kuupäev peaks esimesena saabuma;
§ 21. Toetuse väljamaksete tegemise tingimused ja kord
(2) Toetuse väljamakse tegemise eeldusteks on projekti tegevuste läbiviimine ja vastavate kulude teostamine (sealhulgas omafinantseering, käibemaks ja mitteabikõlblikud kulud).
(3) Toetuse väljamakseid tehakse toetuse saaja poolt e-teeninduses allkirjastatud väljamaksetaotluse alusel.
(4) Vastavalt väljamaksete korrale võib põhjendatud juhtudel teha toetuse saajale ettemakseid ja väljamakseid osaliselt tasutud kuludokumentide alusel. Ettemakseid teostatakse väljamaksete korra §-s 9 sätestatud tingimustel.
(5) Väljamakse teostamiseks tasutud kuludokumentide alusel esitab toetuse saaja sihtasutusele kulu- ja maksedokumentide koopiad.
(6) Väljamakse teostamiseks osaliselt tasutud kuludokumentide alusel tasub toetuse saaja väljamakse taotluse abikõlblikust kogusummast minimaalselt omafinantseeringu osa.
(7) Pärast toetuse saamist tasub toetuse saaja tasumata kuludokumentide kogusumma ja esitab sihtasutusele nõutud tasumist tõendavad dokumendid seitsme tööpäeva jooksul toetuse saamisest arvates.
(8) Enne uut väljamakse taotluse esitamist peab lõikes 7 esitatud nõue olema täidetud või vastasel juhul võib sihtasutus keelduda edaspidi toetuse saajale toetuse välja maksmisest.
(10) Sihtasutus aktsepteerib väljamaksetaotluse struktuuritoetuse registri operatiivsüsteemis hiljemalt 10 tööpäeva jooksul pärast toetuse saaja esitatud lõpparuande heakskiitmist sihtasutuse poolt ja toetuse saajalt väljamakse taotluse saamist.
(11) Sihtasutus võib teha toetuse maksmisest osalise või täieliku keeldumise otsuse juhul, kui:
(1) Toetuse saaja esitab projekti lõpparuande taotluse rahuldamise otsuses sätestatud tähtajaks.
(2) Toetuse saaja esitab projekti lõpparuande e-teeninduse kaudu sihtasutuse poolt välja töötatud lõpparuande vormis ja taotluse rahuldamise otsuses sätestatud tingimustel.
(3) [Kehtetu – RT I, 07.12.2012, 1 - jõust. 10.12.2012]
1) tagama ettenähtud omafinantseeringu määral, mis katab projekti kuludest osa, mida toetusest ei finantseerita;
10) [kehtetu - RT I, 13.01.2015, 6 - jõust. 16.01.2015]
151) esitama lähteülesande ja selle alusel vähemalt kolm omavahel sõltumatu pakkuja poolt koostatud ja sisu poolest võrreldavat hinnapakkumist, juhul kui on muutunud ostetav asi või teenus, samuti ostetava asja või teenuse hind võrreldes taotluses tooduga ning kui toetuse saaja ei pea järgima riigihangete seadust ja tehingu summa käibemaksuta ületab 6400 eurot. Kui kolme sõltumatut hinnapakkumist ei ole võimalik esitada või kui odavaimat pakkumist ei valita, tuleb esitada sellekohane põhjendus. Nõustamisalaste ja uuringutega seotud teenuste kasutamisel arendusosaku raames tuleb esitada lähteülesanne koos võrreldavate hinnapakkumistega kõigi ostutehingute korral olenemata nende maksumusest;
18) viivitamata kirjalikult informeerima sihtasutust kõigist esitatud andmetes toimunud muudatustest või asjaoludest, mis mõjutavad või võivad mõjutada toetuse saaja poolt oma kohustuste täitmist, sealhulgas nime, aadressi ja seaduslike või volitatud esindajate muutumisest, ümberkujundamisest, pankrotimenetluse alustamisest või likvideerija määramisest, tegevuse lõpetamisest ka siis, kui eelnimetatud muudatused on registreeritud äriregistris või avalikustatud massiteabevahendite kaudu;
21) viivitamata kirjalikult informeerima projekti teostamise ajal toetuse saaja omanike muutusest üle 5%, välja arvatud taotlejad, kelle väärtpaberid on emiteeritud reguleeritud väärtpaberiturul;
1) [kehtetu – RT I, 07.12.2012, 1 - jõust. 10.12.2012]
3) läbi vaatama väljamakse taotlused hiljemalt 10 tööpäeva jooksul. Väljamaksete muudatuse taotlus rahuldatakse olemasoleva taotluse rahuldamise otsuse muutmisega;
4) heaks kiitma või tagasi lükkama §-s 22 nimetatud aruanded hiljemalt 21 tööpäeva jooksul nende laekumisest. Sihtasutus on kohustatud viivitamata teavitama toetuse saajat §-s 22 nimetatud aruannete ja § 21 lõikes 1 nimetatud väljamakse taotluse heakskiitmise või tagasi lükkamise otsusest;

References: § 8

§ 15

§ 21

§ 26
 § 5
 § 5
 § 5
 § 21

§ 8
 § 5
 § 13
 § 13
 § 14
 § 7

§ 21
 § 21